Author: Bruce

Numeracion

S’en cal sovenir
H Un percentatge es una fraccion sus 100. L’utilizam en particular dins los domenis estatistics (sondatges, demografia, economia…) En menant una quantitat a 100, es mai aisit d’efectuar de calculs o se rendre compte de las variacions. Lo simbòl del percentatge es % e se legís “percent”.
Exemple : 50 % (la mitat) dels escolans d’una classa son de dròllas. Se la classa compta 24 escolans, compòrta doncas 12 dròllas. Se compta 26 escolans, n’i a 13.
H Per calcular la valor d’un percentatge, multiplicam la quantitat de basa pel nombre de percents e divisam l’ensemble per 100.
Exemple : pendent las saldas, lo prètz d’una rauba que còsta 35 euros es redusit de 20 %. Quant còsta ara ?
La reduccion es de
La rauba còsta doncas 35 € – 7 € = 28 € pendent las saldas.
H Per calcular lo percentatge que representa una quantitat rapòrt a un nombre de referéncia, divisam aquela quantitat pel nombre de referéncia (per exemple l’ensemble d’una populacion o un prètz) e multiplicam lo tot per 100.
Exemple : dins una classa de 25 escolans, i a 7 CE2, 10 CM1 e 8 CM2. Calcula lo percentatge que representa cadun d’aqueles grops rapòrt a la classa.
l I a 28 % de CE2 dins aquela classa.
l I a 40 % de CM1 dins aquela classa.
l I a 32 % de CM2 dins aquela classa.

Exercicis
Resòlv los problèmas seguents.

Dins una classa de 24 escolans, 18 aiman bravament legir. Quin percentatge del nombre d’escolans representan ?
Lo prètz del litre de lach a aumentat de 15 % dempuèi dos ans. Quant còsta uèi un litre de lach vendut 0,86 € dos ans a ?
En França, en 2010, los mens de 15 ans representavan 18,6 % de la populacion, que comptava 65 800 000 estatjants. Quantes enfants de mens de 15 ans i aviá en França en 2010 ?

v03 – Bruce Demaugé-Bost – http://bdemauge.free.fr